หุ้นดีดตามตปท. บวก13.25 จุด
หุ้น15ก.ย.ดัชนีพุ่งขึ้นช่วงบ่ายปิดตลาดที่ 1,036.21 จุด เพิ่มขึ้น 13.25 จุด มูลค่าการซื้อขาย 21,596.87 ล้านบาท
15 ก.ย. 2554

หุ้น15ก.ย.ดัชนีพุ่งขึ้นช่วงบ่ายปิดตลาดที่ 1,036.21 จุด เพิ่มขึ้น 13.25 จุด มูลค่าการซื้อขาย 21,596.87 ล้านบาท




ดัชนีตลาดหลักทรัพย์แห่งประเทศไทย วันที่ 15 ก.ย. ได้แรงหนุนจากตลาดหุ้นต่างประเทศ ดันดัชนีพุ่งขึ้นในช่วงบ่ายจนกระทั่งปิดตลาดที่ 1,036.21 จุด เพิ่มขึ้น 13.25 จุด ซึ่งเป็นจุดสูงสุดของวัน หลังจากลงไปแตะจุดต่ำสุดของวันที่ระดับ 1,020.15 จุด มูลค่าการซื้อขาย 21,596.87 ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์ บริษัทหลักทรัพย์ (บล.) ฟาร์อีสต์ กล่าวว่า ตลาดหุ้นไทยปรับเพิ่มขึ้นตามตลาดต่างประเทศที่มีบรรยากาศการลงทุนดีขึ้น โดยเฉพาะดัชนีดาวโจนส์และตลาดหุ้นยุโรป หลังจากมีความคืบหน้าในการแก้ปัญหาวิกฤตหนี้ของประเทศกรีซ
"ตลาดหุ้นมาปรับเพิ่มขึ้นในภาคบ่าย 2 วันติดแล้ว แต่ส่วนใหญ่เป็นแรงซื้อของนักลงทุนรายย่อยและพอร์ตเทรดของโบรกเกอร์ เพราะเห็นว่า ราคาหุ้นปรับลดลงมามากแล้ว" นายปริญทร์ กล่าว
อย่างไรก็ตาม นายปริญทร์ กล่าวว่า แนวโน้มการลงทุนยังอยู่ในกรอบจำกัด เนื่องจากนักลงทุนยังมีความกังวลอยู่ ทำให้ดัชนียังคงมีความผันผวนต่อเนื่อง โดยหากในคืนนี้ไม่มีข่าวลบหรือข่าวบวกใหม่ๆ ออกมาจากทางตลาดหุ้นต่างประเทศ ดัชนีหุ้นวันพรุ่งนี้ (16 ก.ย.) น่าจะคลื่อนไหวอยู่ในกรอบ 1,020 - 1,040 จุด
มูลค่าซื้อขาย 5 อันดับหลักทรัพย์ BBL ปิด 152.00 บาท +4.50 บาท หรือ +3.05%SCC ปิด 311.00 บาท +1.00 บาท หรือ +0.32%PTT ปิด 316.00 บาท +4.00 บาท หรือ +1.28%KBANK  ปิด 121.00 บาท +2.50 บาท หรือ +2.11%BANPU &lt;XD&gt;  ปิด 628.00 บาท +18.00 บาท หรือ +2.95%